Hallelujaa!
Mikä on nimesi? -Bunker.
Mikä oli ongelmasi? -En voinut kävellä.
Miten pitkään sitä oli jatkunut? -Pari kuukautta.
Jeesus on parantanut sinut.
Kiitos Herralle. Halleluja.
Jumala sinua siunatkoon. On mukava olla taas seurassanne.
Olen innoissani tästä opetussarjasta, -
koska uskon Jumalan antavan sinulle avaimia menestykseen -
jokaisella elämäsi alueella.
Tänään keskustelemme siitä, kuinka parantuminen otetaan vastaan.
Tiedämme, että Jeesus parantaa. Jumala haluaa parantaa meidät.
Moni teistä on jo parantunut parantumiskokouksessa -
tai uskon askeleiden kautta.
Mutta ehkä olet sairastunut uudelleen, etkä tiedä, mitä tehdä.
Ehkä et tiedä, miten uskoa voi soveltaa parantumisen saamiseksi.
Tiedät parantuvasi Jeesuksen haavojen kautta, -
mutta et ole vielä parantunut -
etkä nähnyt parantumisen ilmenemismuotoa.
Olemme jo parantuneet, koska Jeesus kuoli ristillä -
yli 2000 vuotta sitten.
Jes. 53 sanoo, että hän oli haavoi- tettu meidän rikkomustemme tähden -
ja että hänen haavainsa kautta me olemme paratut.
Psalmissa 103:2-3 sanotaan: "Kiitä Herraa, minun sieluni, äläkä -
unohda, mitä hyvää hän on sinulle tehnyt, hän, joka antaa kaikki -
sinun syntisi anteeksi ja parantaa kaikki sinun sairautesi."
Jumala haluaa eheyttää meitä.
Rakastan jaetta 3. Joh. 1:2: -
"Rakkaani, minä toivotan sinulle, että kaikessa menestyt ja pysyt -
terveenä, niinkuin sielusikin menestyy."
Jos haluamme parantua, meidän on pyydettävä sitä.
Matt. 7:7 "Anokaa, niin teille annetaan."
Jotta voisimme anoa parantumista, meidän on uskottava, -
että Jumala haluaa parantaa meidät.
Kun menemme oikeudenkäyntiin, -
johonkin toimistoon tai valtion virastoon, -
jokaiselle asialle on oma menettelytapansa ja lomakkeensa.
Silloinkin, kun haemme meille kuuluvaa etuutta, -
meidän on toimittava tahon vaatimalla tavalla, -
jotta asia saataisiin kuntoon.
Jumalan Sana toimii samoin.
Emme voi vain pyytää Jumalaa parantamaan meitä -
tai ystäviämme.
Meidän on todistettava, -
että tiedämme, mitä meille on luvattu, ja millä ehdoin.
Kun menemme oikeuteen, meillä on oltava todistusaineistoa.
Meidän on tiedettävä, mihin lakipykäliin vetoamme.
Myös Jumalan Sana toimii niin, -
koska taivaan valtakunnassa kaiken on oltava laillista.
Jeesusta kiusattiin erämaassa 40 päivää ja 40 yötä.
Vihollinen kiusasi häntä, niin kuin se kiusaa meitäkin.
Vihollinen houkutteli Jeesusta lihan himolla, silmien himolla -
ja ylpeydellä.
Vaikka Jeesus tiesi olevansa Jumalan Poika, omistavansa maan -
ja olevansa oikeutettu parantumiseen, -
hän taisteli vihollista vastaan oman Sanansa turvin.
Hän ei torjunut vihollista muistuttamalla tätä siitä, -
että hän oli Jumalan Poika ja että hänellä oli kaikki valta.
Hän ei käskenyt paholaista pois sanomalla, että hän on Jumala.
Hän siteerasi Jumalan Sanaa, joka on laillinen asiakirja.
Se todisti Jeesuksen olevan oikeassa, -
mutta myös kantoi Jumalan valtakunnan auktoriteettia.
Se todisti, ettei Jeesus toiminut itsenäisesti, -
vaan Isänsä ja Jumalan valtakunnan tukemana.
Kuningaskunnan laki todisti sen.
Jeesus siteerasi tätä lakiasiakirjaa, Raamattua, -
mitä voidaan verrata lakipykälöiden lukemiseen oikeusistunnossa.
Se antoi paholaiselle kuolettavan sähköiskun.
Paholainen sai muistutuksen siitä, että se oli jo voitettu.
Sanan voima pani toimeen tuomion vihollista vastaan.
Vihollinen ei saanut mitään jalansijaa, -
koska se oli todistettavasti langennut alas taivaasta.
Matt. 4:4 "Mutta hän vastasi ja sanoi: 'Kirjoitettu on: Ei -
ihminen elä ainoastaan leivästä, vaan jokaisesta sanasta, joka -
Jumalan suusta lähtee'."
Ensin sinun on siis löydettävä joku jae Raamatusta, -
joka koskee tilannettasi.
Jos sinulla esimerkiksi on hammassärkyä, -
ja uskot Jumalan parantavan sen, -
etsi Raamatusta kaikki hampaita koskevat jakeet.
Kysy Pyhältä Hengeltä, mikä jae sopii juuri sinun tilanteeseesi.
Jokainen jae kätkee sisäänsä parantumisen siemenen.
Niissä on ihmeitä tekevää voimaa.
Julista Jumalalle sitä jaetta, jonka Pyhä Henki näyttää.
Kun olet saanut jakeen Raamatusta, -
sinun tulee mietiskellä sitä.
Meditate-sana englannissa tarkoittaa mieleen kaivertamista.
Meidän on kaiverrettava Jumalan Sana sydämiimme.
Jumala haluaa, että kirjoitamme hänen Sanansa sydämiimme.
Ps. 119:11 kehottaa meitä kätkemään Jumalan sanat sydämeemme, -
ettemme tekisi syntiä.
Jumalan Sanan kyllästämä sydän luo hyvän kasvualustan.
Ei kuitenkaan riitä, että jae pääsee hyvään maaperään.
Maanviljelijä ei saa maaperään is- tuttamastaan siemenestään satoa, -
ellei hän kastele sitä.
Kun olet istuttanut Jumalalta saamasi jakeen sydämeesi, -
sinun on nyt mietiskeltävä sitä niin, että se painuu syvälle.
Silloin Jumalan totuus täyttää sinut kokonaan.
Kuinka näitä siemeniä kastellaan?
Kastelu tapahtuu Jumalan Sanaa lukemalla, -
koska Raamatun mukaan Jumala pesee meidät Sanansa vedellä.
Lue ja mietiskele jaetta jatkuvasti.
Sen jälkeen voit astua Jumalan läsnäoloon ja ylistykseen.
Kiitä häntä saamastasi jakeesta ja siitä, että se on totta.
Hän on luvannut parantaa sinut haavojensa kautta.
Kiitä häntä hampaistasi, jotka ovat kuin lauma kerittyjä lampaita -
ja joista yksikään ei ole karitsaton.
Rakastan tuota jaetta. Jumala on luvannut, -
ettei meiltä puutu hampaita.
Monissa maissa Herra on antanut ihmisille uusia hampaita, -
koska siellä uskotaan Jeesukseen sataprosenttisesti.
Jumala palkitsee uskon.
Kokoukseemme tuli eräs nainen, joka oli uskonut saavansa ihmeen.
Hän oli mietiskellyt Jumalan Sanaa, -
mutta hän ei tiennyt, milloin Jumala tekisi ihmeen.
Muistan, miten sairailta hänen hampaansa näyttivät.
Hän näytti minulle, miten hänen hampaansa heiluivat.
Hampaat olivat aivan mädäntyneitä.
Ne olivat tippumispisteessä.
Tajusin, että nainen tarvitsee noin 40 uutta hammasta.
Minun uskoni ei tainnut riittää, mutta hänen uskonsa riitti.
Raamattu sanoo, että Jumala iloitsee uskostamme.
Ilman uskoa ei voi miellyttää Jumalaa.
Tuo nainen uskoi parantuvansa, joten laitoin käteni -
hänen päällensä ja julistin hänelle Jeesuksen nimessä uusia hampaita.
Käskin Jeesuksen nimessä kokonaista hammasriviä ilmestymään.
Kirosin taudinaiheuttajan Jeesuksen nimessä.
Kirosin tulehduksen juurineen.
Sitten kiitin Jumalaa tästä ihmeestä.
Nainen kaatui Pyhän Hengen vaikutuksesta.
Hän pysyi Pyhän Hengen vaikutuksen alla koko loppukokouksen ajan.
Unohdimme hänet, koska joku oli siirtänyt hänet salin perälle.
Kun ihmiset tulivat kokouksen päätteeksi kertomaan ihmeistä, -
näin naisen pomppaavan pystyyn lattialta -
ja juoksevan salin etuosaan.
Hän huusi "Katsokaa!" Sitten hän alkoi lyödä hampaitaan.
Hän kopsutteli kädellä hampaitaan, ja kun katsoin hänen suuhunsa, -
näin, että hän oli saanut Jumalalta aivan uudet hampaat.
Herra oli yliluonnollisesti luonut hänelle uudet hampaat.
Se oli upea ihme. Mikään ei ole mahdotonta Jumalalle.
Hän oli tarttunut uskossa Jumalan Sanaan jo ennen kokousta.
Kokouksessa lähti itämään se Jumalan Sanan siemen, -
joka koski Jumalan lupaamaa ihmet- tä ja joka oli hänen sydämessään.
Hän oli kastellut siementä Herran läsnäolossa.
Hän oli kastellut sitä kiittämällä parantumisestaan.
Hän tuli uskossa kokoukseen ottamaan ihmeensä vastaan.
Meidän on siis ensin pyydettävä Herralta jaetta.
Sen jälkeen meidän on etsittävä hänen kasvojaan.
Raamattu kehottaa meitä käymään Herran eteen laulaen ja kiittäen.
Se kehottaa meitä astumaan hänen portteihinsa iloiten -
ja kiittäen häntä siitä, kuka hän on.
Ongelmamme ovat pieniä hänen suuruutensa rinnalla.
Ne murtuvat jalkojemme alla, kun ihailemme Kaikkivaltiasta Jumalaa.
Näemme ongelmamme taivaan silmin ja oikeassa mittakaavassa.
Kun tukeudumme Jumalan Sanaan, Jumala vahvistaa uskoamme.
Ensin siis pyydämme, ja sen jälkeen etsimme Jeesuksen kasvoja.
Sen jälkeen meidän on kolkutettava ovea.
Kun joku kolkuttaa ovea, useimmat avaavat oven.
Harvemmat jättävät avaamatta, kun tietävät, kuka oven takana on.
Taivaallinen Isämme avaa oven aina.
Hän sanoo: "Kolkuttakaa, niin teille avataan." Matt. 7:7
Hengenmaailmassa kolkuttaminen on uskon soveltamista.
Kolkuttaaksesi ystäväsi ovea sinun on mentävä hänen luokseen.
Olet jo liikkeessä.
Tiedät näkeväsi ystäväsi.
Tiedät, että tapaaminen onnistuu. Tähtäät siihen.
Hengessä kolkuttaminen on sitä, että tulemme hänen läsnäoloonsa -
ja julistamme, että olemme valmiita ottamaan ihmeemme vastaan.
Tulemme odottavaisin mielin. Uskomme on jo vahva.
Olemme valmistautuneet.
Kerron teille eräästä kerrasta, jolloin sairastuin taas, -
ja jouduin kolkuttamaan taivaan ovea.
Vuosia sitten, kun asuin ja työskentelin Lontoossa, -
jalkaani tuli syövän oireita.
Kauhistuin, koska koko vartalooni sattui.
Ystäväni olivat sitä mieltä, että minulla on syövän oireita.
Sain pieniä sähköshokkeja ympäri kehoani.
Viikon sisällä nilkkani kohdalle oli ilmestynyt suuri kasvain.
Minä en käy lääkäreillä, koska olen sanonut Jeesukselle, -
etten voi olla parantamistyössä, ellei hän paranna minua.
Hän on ollut parantajani -
ja parantanut minut joka kerta, kun olen tullut sairaaksi.
Kun kasvain ilmestyi, tiesin, miten toimia.
Aloin tutkia Jumalan Sanaa.
Kasvaimella ei ollut oikeutta olla jalassani.
Tiesin, että olen jo parantunut Jeesuksen haavojen kautta.
Löysin kasvaimia koskevan jakeen: "Jokainen istutus, jota minun -
taivaallinen isäni ei ole istuttanut, on juurineen -
revittävä pois." Matt. 15:13.
Kiitin Jumalaa tästä jakeesta, ja sain myös jakeen 3. Joh. 1:2: -
"Rakkaani, minä toivotan sinulle, että kaikessa menestyt ja pysyt -
terveenä, niinkuin sielusikin menestyy."
Kolmas kohta oli Ps. 103:3: "Hän, joka antaa kaikki sinun syntisi -
anteeksi ja parantaa kaikki sinun sairautesi..."
Toistin näitä jakeita viikon ajan, eikä mitään tapahtunut.
En kuitenkaan hätääntynyt siitä, koska tiesin, -
että Jumalan on pakko vahvistaa sanansa.
Ennen pitkää Jumalan Sana poistaa epäuskon sydämestäsi -
ja Jumala vahvistaa Sanansa.
Olin siis toistellut näitä jakeita viikon ajan.
"Herra, kiitos Sanastasi. Paholainen, on kirjoitettu, että..."
Viikon päästä Pyhä Henki herätti minut neljältä aamulla.
Sytytin valoni ja aloin lukea Raamattua.
Yhtäkkiä koin jotain mahtavaa.
Näin silmieni edessä näyn.
Näin, kuinka putkimaisia valoja laskeutui taloni katosta.
Ne muistuttivat loisteputkien valoa.
Näin, kuinka ne laskeutuivat pääni tasolle.
Ihmettelin vain, miten mahtavaa se oli.
Silloin näin syövänhoitokoneen, jonka kuomu laskeutui ylleni.
Olin koneen kuomun sisällä.
Näin todella sen koneen kehoni yllä.
Se oli todella ihmeellistä.
Sitten valot alkoivat liikkua.
Ne liikkuivat pääni kohdalta jalkojen kohdalle ja takaisin.
Sitten ne kulkivat vielä yhden kerran takaisin jalkojen kohdalle.
Silloin tunsin sähköiskun kulkevan kehoni läpi, -
ja demoni hyppäsi kyljestäni ulos.
Kipu oli poissa, ja tiesin Jumalan parantaneen minut.
Kone ja valot hävisivät, ja Pyhä Henki käski minua katsomaan.
Katsoin jalkaani ja näin, ettei kasvainta enää ollut.
Jumala oli parantanut syövän tai kasvaimen, -
joka uhkasi henkeäni.
Sanoin Herralle, etten ollut tien- nyt hänen syövänhoitokoneistaan.
Hän sanoi, että kaikki maan päällä on vain varjoa taivaallisista.
Jumala innoittaa ihmisiä tekemään tällaisia koneita.
Hän haluaa parantaa ihmisiä, ja jos ihminen ei ota vastaan ihmettä, -
Jumala käyttää lääkäreitä.
Kyse on aina Jeesuksen parantavasta voimasta.
Jumala näytti minulle, että jos pysyn hänen Sanassaan -
ja odotan taivasta, näen Jumalan kirkkauden ja voiman.
Jumalan syövänhoitokone muutti koko elämäni.
Kun kysyin häneltä syövänhoitokoneesta, -
hän sanoi suunnitelleensa ne.
Hänen syövänhoitokoneensa eivät aiheuta sivuoireita.
Ne eivät tuhoa ihmisen immuunijärjestelmää.
Ne eivät vahingoita kehoa eivätkä aiheuta kipua.
Ne parantavat hetkessä, aivan niin kuin Jeesus paransi.
Jeesuksesta säteili parantavaa voimaa.
Hän julisti Jumalan Sanaa, ja enkelit toivat ihmeen.
Rammat ja halvaantuneet kävelivät kuullessaan Jeesuksen sanat.
He näkivät Jumalan kirkkauden.
Tekin voitte nähdä Jumalan kirkkauden, jos anotte häneltä, -
etsitte hänen kasvojaan ja kolkutatte taivaan ovea uskossa.
Sen jälkeen voitte kiittää Jumalaa.
Suomennos: Hanna Tischer